بو ایل آتت ارمنیستان-آذربایجان داغلیق قاراباغ مناقیشهسینین حلی ایله مشغول اولان مینسک قروپونون فعالیتی اوچون ۹۱۱ ۲۰۰ آورو مبلغینده مالییه آییراجاق.
رئپورت خبر وئریر کی، آتت-این فعالیتده اولان صدرینین خصوصی نمایندهسی آنژی کاسپشیکین اوفیسینین بودجهسی ایسه ۱ ۲۳۵ ۸۰۰ آورو تشکیل ائدجک.
قید ائدک کی، آتت عمومیلیکده جنوبی قافقاز رئگیونونا ۳ ۸۶۱ ۹۰۰ آورو مبلغینده وسایت آییریب.
خاطیرلاداق کی، ایونون ۱-ده آتت-این دایمی شوراسی ویانادا تشکیلاتین ۲۰۱۷-جی ایل اوچون بودجهسینی تصدیق ائدیب. ۲۰۱۷-جی ایل یانوارین ۱-دن دئکبارین ۳۱-دک اولان دؤور اوچون تشکیلاتین عمومی بودجهسی ۱۳۸ ۹۸۲ ۶۰۰ آورو اولاجاق.
آتت-این دایمی شوراسینا تشکیلاتا عضو ۵۷ اؤلکهنین نمایندهلری داخیلدیر. قرارلار کونسنسوس اساسیندا قبول ائدیلیر.
آتت ۵۷ عضو اؤلکهنین اؤدنیشلری حسابینا مالیلشدیریلیر.
azb_Arab azb_Arab azb_Arab azb_Arab azb_Arab azb_Arab